Lolland-Falsters Stifts-Tidende, 1842-07-21
Anviisning til et velindrettet Landbrug for Bondestanden af J. C. Jensen, Sognepræst for Roerup og Glim. Kjøbenhavn 1842. Som et glædeligt Tegn paa den større Jnteresse, der udbreder sig for Landvæsenet, maa vistnok de i de senere Aar i flere Amter stiftede landoeconomiske Selskaber ansees, og vi ere berettigede til at gjøre os de bedste Forhaabninger om den Jndflydelse, disse Foreninger ville udøve paa Agerbrugets Fremgang ogsaa hos den talrigste Deel af Danmarks Agerbrugere, nemlig Bondestanden, naar vi see med hvilken Sagkundskab og Gavnelyst flere af disse Foreninger ere fremtraadte. Hvad der maatte ligge i Sagens Natur - hvert Selskab har i Almindelighed valgt sit Amt som Gjenstand for dets Virkekreds, men foruden den Jndflydelse som alt derved udøves i Almindelighed, have vi allerede erholdt et Exempel paa et Selskab, der har sat sig et videre Maal for sin Virkekreds og fremmet et for Danmarks Agerbrugere vistnok gavnligt Foretagende. – I en Jndledning til det Værk, hvis Titel vi have anført over denne Anmeldelse, meddeles den Deelagtighed som Sorø Amts landoeconomiske Selskab har havt i sammes Til bliven, og vi tillade os deraf at uddrage Følgende: Samtidigen med Selskabets Stiftelse opstod hos flere af dets Medlemmer Tanken om at foranledige Udgivelsen af et Værk, der kunde tjene Bonden til Veiledning i hans Bedrift. I Slutningen af Aaret 1834 blev derfor nedsat en Comitee for at tage under Overveielse hvad der kunde gjøres for at forskaffe Landmænd af Bondestanden til Læsning en nyttig Anviisning i Agerbruget, og da Comiteen antog at afdøde Pastor Høeghs fortræffelige Priisskrift: Anviisning til et velindrettet Jordbrug, der udkom i Aaret 1794, endnu maatte ansees for en tjenlig Veiledning for enhver Agerbruger, naar der ved Omarbeidelse af samme toges Hensyn til de Fremskridt, Landvæsenet har gjort i det Tidsrum, der er forløbet siden dets Fremkomst, og de nødvendige Berigtigelser foretoges, saa udsattes overeensstemmende med Comiteens Forslag en Præmie paa 300 Rbd. for den bedste Omarbeidelse af formeldte Priisskrift. Af de, til Selskabet indsendte 4 Forsøg tildrog især et sig Comiteens Opmærksomhed, da det i et klart og tydeligt Sprog afhandlede de fleste Agerbruget vedkommende Gjenstande; da Skriftet imidlertid ikke kunde betragtes som en Omarbeidelse af Høeghs Priisskrift og Comiteen derhos havde adskilligt at bemærke ved Behandlingen af flere Gjenstande, saa androg den paa at Forfatteren maatte tilstaaes en passende Erstatning for Arbeidet, naar han var villig til at underkaste Manuscriptet en Omarbeidelse overeensstemmende med de af Comiteen gjorte bemærkninger. Da Forfatteren hertil erklærede sig villig, fremmede Selskabet Udgivelsen ved at subscribere paa Værket indtil et Beløb af 200 Rbd., og saaledes fremkom Pastor Jensens Anviisning til et velindrettet Jordbrug. At Sorg Amts landoeconomiske Forening for at have fremkaldt dette Skrift og Forfatteren for den Flid og Omhu han har udarbeidet det med, fortjener Bondestandens Tak, ere vi overbeviste om. Pastor Jensens Bog indeholder en fuldstændig Fremstilling af samtlige Gjenstande, som egentlig vedkommer Agerbruget, der ere ordnede i 13 Capitler og afhandler Forfatteren endvidere i 5 Capitler Huusdyrene, Havedyrkning, Huusbygning og Huusgierning, endeligen giver Forfatteren en Grundtegning til en Bondegaard med nøiagtig Bygnings overslag. Jgjennem hele Arbeidet gaaer en tydelig og klar Fremstilling, saaledes at Bogen kan fattes af enhver, der læser den med Opmærksomhed, og ikke aldeles mangler Kjendskab til de afhandlede Gjenstande. Sproget i Bogen er simpelt og ligefremt og meget maa vi rose Forfatteren for, at skjøndt han nærmest har havt Bondestanden for Øie som Læsere af hans Bog, han dog ikke har nedskrevet sin Fremstilling i den Tanke, derved at blive tydelig og let fattelig, noget som er saa vanskeligt og saa sjelden heldigen løst af Forfattere, ofte derimod har foraarsaget at Værket hverken bliver læst af den Stand, hvorfor det egentligen er skrevet, eller af andre, og hvorpaa vor egen landoeconomiske Litteratur afgiver et Beviis i et Arbeide der er udgivet af det kongl. Landhuusholdnings=Selskab. Forfatteren udtaler sig sjelden afgjort for en Mening eller fremhæver den som den afgjort rigtige, hvilket vi ogsaa ikke kunde andet end billige i et Værk som dette, han fremstiller nøiagtigt og tydeligt hvad der taler for og imod og overlader da til sine Læsere at dømme, dog mangler det ikke paa at han kraftigen dadler den Slendrian og Vedholdenhed ved det Bestaaende, som er afgjort slet, der endnu findes hos Bondestanden og opmuntrer den til Fremskridt, men altid med Betænksomhed. Nærmere at gaae ind paa Bogens Jndhold ligger udenfor denne Anmeldelses Plan, at den imidlertid ogsaa vil være en gavnlig Veileder for den begyndende Agerbruger, denfor Bondestanden, derom ere vi overbeviste, og idet vi slutte, ønske vi at dette Værk hos talrige Læsere af den agerdyrkende Classe maa vække Lyst og Jver til at indføre Forbedringer i sit Avlsbrug, og af ret mangen Bonde danne en indsigtsfuld og fordomsfri Jordbruger. Dagen.